OM 'N STRUIKELBERG TE BREEK. - INK - INK OM 'N STRUIKELBERG TE BREEK. - INK
Titel: OM ‘N STRUIKELBERG TE BREEK.
Datum gepubliseer: 19 Mei 2019 Aantal woorde: 113 126 Kere gelees ♥3
my siel lê intensief onversorg
geen hand of klank hier om…
net die stilte van my hart.
vlees troostend opgekrul,
terugkerend in tyd toegevou
in amnion – gekruisigdes te stil.
oë fikseer, kyk na bo.
my hand skilder ink
woorde waarin ek glo.
ek trek oor grense, verby mense,
en wrede vernyd.
my liggaam word die kis
neergelê in pieke van mis.
dan breek my bergbreek aan.
rots onvergaan; onverweerd
stut van my struikel en ongeloof
bars in fonteine van helende hoop.
stadig staan ek op,
en sit my voete neer.
ingesluit tot teen die wand
hoor ek jou hartklop –
voel ek die warm van jou hand. Hoe gemaak as hy reeds kinders het? - INTIEM
Hoe gemaak as hy reeds kinders het?
Saamgestelde gesinne kan ’n wonderlike seëning vir al die betrokke partye wees, maar dit is ’n emosionele pad om te loop. Jy en jou maat moet voor die tyd deeglik praat oor hoe julle die toekoms gaan benader.
As jou toekomstige man reeds kinders het, moet jy seker maak hoe jy daaroor voel. Kan jy hulle as jou eie aanvaar? Gaan jy ook wil kinders hê by hom en is hy gewillig?
Pieter van Rensburg (37) van Gauteng het onlangs met sy tweede vrou, Rita (28), getrou. Hy het reeds vier kinders en wil onder geen omstandighede nog kinders hê nie. “As daar nog ’n kind sou wees, sal dit ’n geweldige impak op my ander kinders hê. Dit is emosioneel net té veeleisend. Ek wil nie hê een van my ander kinders moet afgeskeep voel of dat hulle nie deel van die gesin is nie.” Hy is seker hy sal nie oor ’n paar jaar van plan verander nie. Rita moet aanvaar sy het met hom én sy kinders getrou. Hulle is nou een gesin. Alhoewel Rita sê sy sou graag ’n kind van haar eie wou hê, is sy tevrede met Pieter se besluit. “Sy kinders is nou my kinders. Ons het dit deeglik bespreek voor ons getrou het. Dis harde werk om ’n saamgestelde gesin te wees en ek moet hard werk om in te pas. Ek wil nie sy kinders met ’n nuwe baba in die huis vervreem nie.”
In die geval van saamgestelde gesinne, meen Zanne Pienaar, ’n sielkundige, jy moet van die begin af eerlik wees oor wat jy wil hê. Jy moenie jou maat mislei en dan later in ’n ding indwing nie. Dit skep ’n geslag kinders wat nie welkom voel nie. Zanne sê sy sien dikwels die gevolge van onbeplande en onwelkome kinders. Dié kind word dan gebore as ’n “pion” en ’n manier om jou maat mee te manipuleer. “Jy moenie dink jy gaan ’n Von Trapp-gesin wees waar jy gaan klavier speel, maar die kinders haat musiek nie. ’n Kind moet ook nie ’n manier wees om jou maat aan jou te bind nie. Jy moet verantwoordelikheid neem vir jou keuses. Jy belê in jou verhouding met elke onderhanding.” As albei van julle dit wíl laat werk, sal julle ter wille van mekaar ’n kompromie moet bereik.
Kliek hier vir die volledige artikel oor wanneer jy ‘n kind van jou eie begeer, maar jou maat is nie op dieselfde bladsy as jy nie.
Previous“Ek begeer ’n kind, maar . . .”
Next[SNEAK PEEK] Die INTIEM eTydskrif
Is dit wys om weer met jou eks man te trou?
Die reg en weg van toentertyd!